ΑΠΟΦΑΣΕΙΣ
Αριθμ. πράξης 157/3/02-04-2019 
   Υιοθέτηση των κατευθυντηρίων γραμμών της 
Ευρωπαϊκής Αρχής Τραπεζών για την αναφο-
ρά μειζόνων συμβάντων δυνάμει της Οδηγίας 
2015/2366/ΕΕ.
  Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ
  Αφού έλαβε υπόψη:
α) τα άρθρα 2 και 55Α του καταστατικού της Τράπεζας 
της Ελλάδος (ΦΕΚ Α' 298/1927),
β) τις διατάξεις του ν. 4261/2014 «Πρόσβαση στη δρα-
στηριότητα των πιστωτικών ιδρυμάτων και προληπτι-
κή εποπτεία πιστωτικών ιδρυμάτων και επιχειρήσεων 
επενδύσεων (ενσωμάτωση της Οδηγίας 2013/36/ΕΕ), 
κατάργηση του ν. 3601/2007 και άλλες διατάξεις» (ΦΕΚ 
Α' 107), και ιδίως την παρ. 4 του άρθρου 4 και την παρ. 1 του άρθρου 66 αυτού,
γ) τον Κανονισμό (ΕΕ) αριθ. 1024/2013 του Συμβουλί-
ου της 15ης Οκτωβρίου 2013 για την ανάθεση ειδικών 
καθηκόντων στην Ευρωπαϊκή Κεντρική Τράπεζα σχετικά 
με τις πολιτικές που αφορούν την προληπτική εποπτεία 
των πιστωτικών ιδρυμάτων (ΕΕ L 287/63, 29.10.2013), 
και ιδίως τα άρθρα 4 και 6 και το στοιχείο 28 του Προ-
οιμίου αυτού,
δ) τις διατάξεις του ν. 4537/2018 «Ενσωμάτωση στην 
ελληνική νομοθεσία της Οδηγίας 2015/2366/ΕΕ για τις 
υπηρεσίες πληρωμών και άλλες διατάξεις» (ΦΕΚ Α' 84), 
και ιδίως την παρ. 6 του άρθρου 20, το άρθρο 23, την 
παρ. 1 του άρθρου 94, το άρθρο 95 και την παρ. 6 του άρθρου 96 αυτού,
ε) τις διατάξεις του Κεφαλαίου Α' του Δεύτερου Μέ-
ρους του ν. 4021/2011 «Ενισχυμένα μέτρα εποπτείας 
και εξυγίανσης των πιστωτικών ιδρυμάτων-Ρύθμιση 
θεμάτων χρηματοπιστωτικού χαρακτήρα - Κύρωση της 
Σύμβασης - Πλαίσιο του Ευρωπαϊκού Ταμείου Χρηματο-
πιστωτικής Σταθερότητας και των τροποποιήσεων της 
και άλλες διατάξεις» (ΦΕΚ Α' 218), και ιδίως την παρ. 4 
του άρθρου 12 αυτού,
στ) τον Κανονισμό (ΕΕ) αριθ. 1093/2010 του Ευρω-
παϊκού Κοινοβουλίου και του Συμβουλίου της 24ης 
Νοεμβρίου 2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την 
τροποποίηση της απόφασης αριθ. 716/2009/ΕΚ και την 
κατάργηση της απόφασης 2009/78/ΕΚ της Επιτροπής, 
(ΕΕ L 331/12, 15.12.2010), και ιδίως το άρθρο 16 αυτού,
ζ) τις κατευθυντήριες γραμμές της Ευρωπαϊκής Αρχής 
Τραπεζών για την αναφορά μειζόνων συμβάντων δυνά-
μει της Οδηγίας 2015/2366/ΕΕ (PSD2) (EBA/GL/2017/10),
η) ότι από τις διατάξεις της παρούσας Πράξης δεν 
προκαλείται δαπάνη σε βάρος του κρατικού προϋπο-
λογισμού, αποφασίζει:
Ι. Πεδίο εφαρμογής και ορισμοί1. Οι διατάξεις της παρούσας Πράξης εφαρμόζονται, 
σε ατομική και σε ενοποιημένη βάση, από τους ακόλου-
θους παρόχους υπηρεσιών πληρωμών:
(α) τα πιστωτικά ιδρύματα με έδρα στην Ελλάδα,
(β) τα υποκαταστήματα των πιστωτικών ιδρυμάτων 
με έδρα σε χώρα εκτός του Ε.Ο.Χ. που έχουν λάβει άδεια 
λειτουργίας από την Τράπεζα της Ελλάδος και λειτουρ-γούν στην Ελλάδα,
(γ) τα ιδρύματα πληρωμών με έδρα στην Ελλάδα,
(δ) τα ιδρύματα ηλεκτρονικού χρήματος με έδρα στην 
Ελλάδα, και
(ε) τα υποκαταστήματα των ιδρυμάτων ηλεκτρονικού 
χρήματος με έδρα σε χώρα εκτός του Ε.Ο.Χ. που έχουν λάβει άδεια λειτουργίας από την Τράπεζα της Ελλάδος 
και λειτουργούν στην Ελλάδα.
2. Για τους σκοπούς της παρούσας Πράξης, και συ-
μπληρωματικά προς τους ορισμούς του ν. 4537/2018, 
ισχύουν οι ακόλουθοι ορισμοί:
α) Λειτουργικό συμβάν ή συμβάν που αφορά την 
ασφάλεια (εφεξής συμβάν): Ένα μεμονωμένο συμβάν 
ή μια σειρά συνδεόμενων μη προγραμματισμένων από 
τον πάροχο υπηρεσιών πληρωμών συμβάντων τα οποία 
έχουν ή ενδέχεται να έχουν δυσμενείς επιπτώσεις στην ακεραιότητα, τη διαθεσιμότη τα, την εμπιστευτικότητα, 
τη γνησιότητα ή/και τη συν έχεια των υπηρεσιών που 
σχετίζονται με πληρωμές.
β) Ακεραιότητα: Η ιδιότητα της διαφύλαξης της ακρί-
βειας και της πληρότητας των πόρων (συμπεριλαμβα-
νομένων των δεδομένων).
γ) Διαθεσιμότητα: Η ιδιότη τα των υπηρεσιών που 
σχετίζονται με τις πληρωμές να είναι προσβάσιμες και 
έτοιμες προς χρήση από τους χρήστες υπηρεσιών πλη-
ρωμών.ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
10 Μαΐου 2019 ΤΕΥΧΟΣ  ΔΕΥΤΕΡΟ Αρ. Φύλλου  159718731
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18732 Τεύχος B’ 1597/10.05.2019
δ) Εμπιστευτικότητα: Η ιδιότητα της μη δημοσιοποίη-
σης ή γνωστοποίησης πληροφοριών σε μη εξουσιοδο-τημένα πρόσωπα, φορείς ή διαδικασίες.
ε) Γνησιότητα: Η ιδιότητα  μιας πηγής να είναι αυτό που 
ισχυρίζεται ότι είναι.
στ) Συνέχεια: Η ιδιότητα των διαδικασιών, εργασιών και 
πόρων ενός οργανισμού που απαιτούνται για την παρο-
χή υπηρεσιών που σχετίζονται με τις πληρωμές να είναι 
πλήρως προσβάσιμα και να εκτελούνται σε αποδεκτά 
προκαθορισμένα επίπεδα.
ζ) Υπηρεσίες που σχετίζονται με πληρωμές: Κάθε 
επιχειρηματική δραστηριότητα κατά την έννοια του 
σημείου 3 του άρθρου 4 του ν. 4537/2018, και όλες τις 
απαραίτητες τεχνικές υποστηρικτικές εργασίες για την ορθή παροχή υπηρεσιών πληρωμών.
II. Απαιτήσεις αναφοράς των μεγάλης σημασίας συμ-
βάντων 
1. Ταξινόμηση συμβάντος ως μεγάλης σημασίας
1.1. Οι πάροχοι υπηρεσιών πληρωμών ταξινομούν ως 
μεγάλης σημασίας συμβάντα τα λειτουργικά συμβάντα 
ή τα συμβάντα που αφορούν την ασφάλεια τα οποία 
πληρούν:
α) ένα ή περισσότερα κριτήρια του «Υψηλότερου επι-
πέδου επιπτώσεων», ή
β) τρία ή περισσότερα κριτήρια του «Χαμηλότερου 
επιπέδου επιπτώσεων», όπως αυτά καθορίζονται στον 
Πίνακα 1 της παρ. 1.4, και κατόπιν της αξιολόγησης 
που θεσπίζεται σύμφωνα με την παρούσα Πράξη. Στα 
εν λόγω μεγάλης σημασίας συμβάντα εμπίπτουν τόσο 
εξωτερικά όσο και εσωτερικά συμβάντα που θα μπορού-
σαν να είναι είτε κακόβουλα είτε τυχαία. Επίσης, εμπί-
πτουν συμβάντα που προέρχονται από χώρα εκτός της 
Ευρωπαϊκής Ένωσης (πχ. όταν ένα συμβάν προέρχεται 
από τη μητρική ή από θυγατρική εταιρεία με έδρα εκτός 
της Ευρωπαϊκής Ένωσης) και επηρεάζουν τις υπηρεσίες 
πληρωμών που παρέχονται από πάροχο υπηρεσιών πλη-
ρωμών με έδρα στην Ελλάδα άμεσα (μια υπηρεσία που 
σχετίζεται με την πληρωμή εκτελείται από την επηρεα-
ζόμενη εταιρεία με έδρα εκτός της Ευρωπαϊκής Ένωσης) 
ή έμμεσα (όπου η δυνατότητα του παρόχου υπηρεσιών 
πληρωμών να εξακολουθεί να ασκεί τη δραστηριότητα 
πληρωμών τίθεται σε κίνδυνο με κάποιον άλλο τρόπο 
εξαιτίας του συμβάντος).
1.2. Οι πάροχοι υπηρεσιών πληρωμών αξιολογούν ένα 
συμβάν με βάση τα ακόλουθα κριτήρια και τους υποκεί-
μενους δείκτες τους:
1.2.1 Επηρεαζόμενες συναλλαγέςΟι πάροχοι υπηρεσιών πληρωμών προσδιορίζουν τη 
συνολική αξία των επηρεαζόμενων συναλλαγών, καθώς 
και τον αριθμό των πληρωμών που έχουν τεθεί σε κίνδυ-
νο ως ποσοστό του κανονικού επιπέδου πράξεων πλη-ρωμών που διενεργούνται με τις υπηρεσίες πληρωμών που έχουν επηρεαστεί από το συμβάν.
12.2 Επηρεαζόμενοι χρήστες υπηρεσιών πληρωμών
Οι πάροχοι υπηρεσιών πληρωμών προσδιορίζουν τον 
αριθμό των επηρεαζόμενων χρηστών των υπηρεσιών 
πληρωμών, τόσο σε απόλυτες τιμές όσο και ως ποσο-
στό του συνολικού αριθμού των χρηστών υπηρεσιών 
πληρωμών.1.2.3 Διακοπή της λειτουργίας των υπηρεσιών
Οι πάροχοι υπηρεσιών πληρωμών προσδιορίζουν τη 
χρονική περίοδο κατά την οποία η υπηρεσία ενδεχομέ-
νως να μην είναι διαθέσιμη στον χρήστη υπηρεσιών πλη-
ρωμών ή κατά την οποία η εντολή πληρωμής δεν μπορεί 
να εκτελεστεί από τον πάροχο υπηρεσιών πληρωμών.
1.2.4 Οικονομικός αντίκτυποςΟι πάροχοι υπηρεσιών πληρωμών προσδιορίζουν το 
χρηματικό κόστος που συνδέεται με το συμβάν συνολικά 
και λαμβάνουν υπόψη το απόλυτο μέγεθος και, κατά 
περίπτωση, τη σχετική σημασία του εν λόγω κόστους 
σε σχέση με το κεφάλαιο τους της κατηγορίας 1 (Tier 1).
12.5 Υψηλό επίπεδο εσωτερικής κλιμάκωσης
Οι πάροχοι υπηρεσιών πληρωμών προσδιορίζουν εάν 
το συμβάν έχει αναφερθεί ή πρόκειται πιθανώς να ανα-φερθεί στα διευθυντικά στελέχη τους.
12.6 Αλλοι πάροχοι υπηρεσιών πληρωμών ή σχετικές 
υποδομές που ενδεχομένως επηρεάζονται
Οι πάροχοι υπηρεσιών πληρωμών προσδιορίζουν τις 
συστημικές επιπτώσεις που ενδέχεται να έχει το συμβάν, 
δηλαδή το ενδεχόμενο να επεκταθεί πέρα από τον αρ-
χικά επηρεαζόμενο πάροχο υπηρεσιών πληρωμών σε 
άλλους παρόχους υπηρεσιών πληρωμών, σε υποδομές χρηματοπιστωτικών αγορών ή/και σε συστήματα καρ-τών πληρωμών.
1.2.7 Επιπτώσεις ως προς τη φήμη
Οι πάροχοι υπηρεσιών πληρωμών προσδιορίζουν τον 
τρόπο με τον οποίο το συμβ άν μπορεί να υπονομεύσει 
την εμπιστοσύνη των χρηστών στους ιδίους και, γενι-
κότερα, στην παρεχόμενη υπηρεσία ή την αγορά στο 
σύνολό της.
1.3. Οι πάροχοι υπηρεσιών πληρωμών υπολογίζουν 
την τιμή των δεικτών σύμφωνα με την ακόλουθη με-
θοδολογία:
1.3.1 Επηρεαζόμενες συναλλαγές
Κατά γενικό κανόνα, οι πάροχοι υπηρεσιών πληρωμών 
θεωρούν ως «επηρεαζόμενες συναλλαγές» το σύνολο 
των εγχώριων και διασυνοριακών συναλλαγών που 
επηρεάστηκαν ή πρόκειται πιθανώς να επηρεαστούν 
άμεσα ή έμμεσα από το συμβάν και, ειδικότερα, τις συ-
ναλλαγές εκείνες οι οποίες δεν μπόρεσαν να εκκινηθούν 
ή να διεκπεραιωθούν, τις συναλλαγές για τις οποίες το 
περιεχόμενο του μηνύματος πληρωμής τροποποιήθηκε 
και τις συναλλαγές για τις οποίες δόθηκε δολίως εντολή 
εκτέλεσης είτε έγινε ανάκτηση των κεφαλαίων είτε όχι. 
Επιπλέον, οι πάροχοι υπηρεσιών πληρωμών θεωρούν 
ως κανονικό επίπεδο πράξεων πληρωμής τον ημερήσιο 
ετήσιο μέσο όρο εγχώριων και διασυνοριακών πράξε-
ων πληρωμών που διενεργούνται με τις ίδιες υπηρεσίες 
πληρωμών που επηρεάστηκαν από το συμβάν, λαμβά-
νοντας το προηγούμενο έτος ως την περίοδο αναφοράς 
για υπολογισμούς. Εάν οι πάροχοι υπηρεσιών πληρωμών 
δεν θεωρούν ότι ο αριθμός αυτός είναι αντιπροσωπευτι-
κός (π.χ. λόγω εποχικότητας), χρησιμοποιούν άλλο, πιο 
αντιπροσωπευτικό, μετρικό σύστημα, και διαβιβάζουν 
στην Τράπεζα της Ελλάδος το βασικό σκεπτικό αυτής 
της προσέγγισης, σημειώνοντας το στο αντίστοιχο πεδίο 
του υποδείγματος του Παραρτήματος Ι της παρούσας 
Πράξης.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18733 Τεύχος B’ 1597/10.05.2019
1.3.2 Επηρεαζόμενοι χρήστες υπηρεσιών πληρωμών
Οι πάροχοι υπηρεσιών πληρωμών θεωρούν ως «επη-
ρεαζόμενους χρήστες υπηρεσιών πληρωμών» όλους 
τους πελάτες (εγχώριους ή από την αλλοδαπή, κατανα-λωτές ή εταιρείες) που έχουν συνάψει σύμβαση με τον επηρεαζόμενο φορέα παροχής υπηρεσιών πληρωμών, 
ο οποίος τους παρέχει πρόσβαση στην επηρεαζόμενη 
υπηρεσία πληρωμών και οι οποίοι έχουν υποστεί ή πι-
θανώς θα υποστούν τις συνέπειες του συμβάντος. Οι πά-
ροχοι υπηρεσιών πληρωμών καταφεύγουν σε εκτιμήσεις 
που βασίζονται σε προηγούμενες δραστηριότητες για 
να προσδιορίζουν τον αριθμό των χρηστών υπηρεσιών πληρωμών που ενδέχεται να έχουν χρησιμοποιήσει την υπηρεσία πληρωμών κατά τη διάρκεια του συμβάντος. 
Σε περίπτωση ομίλων, κάθε πάροχος υπηρεσιών πλη-
ρωμών λαμβάνει υπόψη μόνο τους δικούς του χρήστες 
υπηρεσιών πληρωμών. Στην περίπτωση παρόχου υπηρε-
σιών πληρωμών που παρέχει λειτουργικές υπηρεσίες σε 
άλλους, ο εν λόγω πάροχος υπηρεσιών πληρωμών λαμ-βάνει υπόψη μόνο τους δικούς του χρήστες υπηρεσιών 
πληρωμών, εφόσον υπάρχουν, και οι πάροχοι υπηρεσιών 
πληρωμών που είναι αποδέκτες των εν λόγω λειτουργι-
κών υπηρεσιών αξιολογούν το συμβάν σε σχέση με τους 
δικούς τους χρήστες υπηρεσιών πληρωμών. Επιπλέον, οι 
πάροχοι υπηρεσιών πληρωμών θεωρούν ως συνολικό 
αριθμό των χρηστών υπηρεσιών πληρωμών τον αθροι-
στικό αριθμό των χρηστών εγχώριων και διασυνοριακών 
υπηρεσιών πληρωμών που έχουν συνάψει σύμβαση μαζί 
τους κατά τον χρόνο του συμβάντος (ή εναλλακτικά, τον 
πιο πρόσφατο διαθέσιμο αριθμό) που έχουν πρόσβαση στην επηρεαζόμενη υπηρεσία πληρωμών, ανεξάρτητα από το μέγεθος τους ή από το αν θεωρούνται ενεργοί ή παθητικοί χρήστες υπηρεσιών πληρωμών.
1.3.3 Διακοπή της λειτουργίας των υπηρεσιών
Οι πάροχοι υπηρεσιών πληρωμών λαμβάνουν υπόψη 
τους το χρονικό διάστημα κατά το οποίο οποιαδήποτε 
εργασία, διαδικασία ή δίαυλος που σχετίζεται με την πα-
ροχή υπηρεσιών πληρωμών είναι ή ενδέχεται να τεθεί 
εκτός λειτουργίας και συνεπώς εμποδίζει: i) την εκκίνη-ση ή/και την εκτέλεση μιας υπηρεσίας πληρωμών ή/και
ii) την πρόσβαση σε λογαριασμό πληρωμών. Οι πάροχοι 
υπηρεσιών πληρωμών υπολογίζουν τη διακοπή της λει-
τουργίας της υπηρεσίας από τη χρονική στιγμή κατά την 
οποία αυτή ξεκινάει και λαμβάνουν υπόψη τους τα χρονι-
κά διαστήματα διακοπής τόσο κατά τις ώρες λειτουργίας, 
καθώς είναι απαραίτητο για την εκτέλεση των υπηρεσιών 
πληρωμών, όσο και εκτός των ωρών λειτουργίας καθώς 
και κατά και τις περιόδους συντήρησης, ανάλογα με την 
περίπτωση. Εάν οι πάροχοι υπηρεσιών πληρωμών δεν 
είναι σε θέση να προσδιορίσουν πότε ακριβώς ξεκίνησε 
η διακοπή της λειτουργίας των υπηρεσιών, υπολογίζουν, 
κατ' εξαίρεση, τη διακοπή της υπηρεσίας από τη στιγμή που αυτή διαπιστώνεται.
1.3.4 Οικονομικός αντίκτυπος
Οι πάροχοι υπηρεσιών πληρωμών λαμβάνουν υπόψη 
το κόστος που μπορεί να συνδέεται τόσο άμεσα όσο 
και έμμεσα με το συμβάν. Μεταξύ άλλων, οι πάροχοι 
υπηρεσιών πληρωμών λαμβάνουν υπόψη κεφάλαια ή 
περιουσιακά στοιχεία που έχουν αποτελέσει αντικείμενο σφετερισμού, το κόστος αντικατάστασης υλικού ή λο-
γισμικού, τυχόν κόστος δικαστικής έρευνας (forensic) ή 
αποκατάστασης, τέλη λόγω μη συμμόρφωσης με συμβα-
τικές υποχρεώσεις, κυρώσεις, εξωτερικές υποχρεώσεις 
και απώλεια εσόδων. Όσον αφορά το έμμεσο κόστος, οι πάροχοι υπηρεσιών πληρωμών εξετάζουν μόνον αυτό που ήδη γνωρίζουν ή θεωρούν πιθανό να προκύψει.
1.3.5 Υψηλό επίπεδο εσωτερικής κλιμάκωσης
Οι πάροχοι υπηρεσιών πληρωμών εξετάζουν εάν, λόγω 
των επιπτώσεων του συμβάντος στις υπηρεσίες που σχε-
τίζονται με πληρωμές, το διευθυντικό στέλεχος υπεύθυ-
νο για τα συστήματα πληροφορικής (Chief Information Officer - CIO) ή άλλο ανάλογο πρόσωπο, έχει ενημερω-θεί ή πρόκειται να ενημερωθεί για το συμβάν εκτός της 
περιοδικής διαδικασίας γνωστοποίησης και σε συνεχή 
βάση για όσο διάστημα διαρκεί το συμβάν. Επιπλέον, οι 
πάροχοι υπηρεσιών πληρωμών εξετάζουν εάν, λόγω των 
επιπτώσεων του συμβάντος στις υπηρεσίες που σχετίζο-
νται με τις πληρωμές, έχει ενεργοποιηθεί ή είναι πιθανό να ενεργοποιηθεί το καθεστώς αντιμετώπισης κρίσεων.
1.3.6 Άλλοι πάροχοι υπηρεσιών πληρωμών ή σχετικές 
υποδομές που ενδεχομένως επηρεάζονται
Οι πάροχοι υπηρεσιών πληρωμών αξιολογούν τον 
αντίκτυπο του συμβάντος στις χρηματοπιστωτικές 
αγορές, και συγκεκριμένα στις υποδομές των χρημα-
τοπιστωτικών αγορών ή/και στα συστήματα καρτών 
πληρωμών στα οποία στηρίζονται οι ίδιοι αλλά και άλ-
λοι πάροχοι υπηρεσιών πληρωμών. Συγκεκριμένα, οι 
πάροχοι υπηρεσιών πληρωμών αξιολογούν εάν το συμ-
βάν αναπαράχθηκε ή είναι πιθανό να αναπαραχθεί σε 
άλλους παρόχους υπηρεσιών πληρωμών, εάν επηρέασε 
ή είναι πιθανό να επηρεάσει την ομαλή λειτουργία των 
υποδομών χρηματοπιστωτικών αγορών και εάν έθεσε σε 
κίνδυνο την εύρυθμη λειτουργία του χρηματοπιστωτι-
κού συστήματος στο σύνολο του. Οι πάροχοι υπηρεσιών 
πληρωμών λαμβάνουν υπόψη διαφορετικές διαστάσεις 
όπως το εάν το επηρεαζόμενο στοιχείο ή λογισμικό είναι 
αποκλειστικής ιδιοκτησίας (proprietary) ή είναι γενικά 
διαθέσιμο, εάν το δίκτυο που έχει προσβληθεί είναι 
εσωτερικό ή εξωτερικό και εάν ο πάροχος υπηρεσιών 
πληρωμών έχει σταματήσει ή πρόκειται να σταματήσει 
να εκπληρώνει τις υποχρεώσεις του στις υποδομές των χρηματοπιστωτικών αγορών των οποίων είναι μέλος.
1.3.7 Επιπτώσεις ως προς τη φήμη
Οι πάροχοι υπηρεσιών πληρωμών λαμβάνουν υπό-
ψη τους, στο βαθμό που είναι σε θέση να το γνωρίζουν, την έκταση που έχει λάβει ή μπορεί πιθανώς να λάβει το συμβάν στην αγορά. Ειδικότερα, οι πάροχοι υπηρεσιών 
πληρωμών λαμβάνουν υπόψη τους ότι η πιθανότητα να 
προκληθεί βλάβη στην κοινωνία από το συμβάν αποτε-
λεί σοβαρό κίνδυνο που μπορεί να πλήξει τη φήμη τους. 
Οι πάροχοι υπηρεσιών πληρωμών εξετάζουν εάν: (i) το συμβάν επηρέασε μια ορατή διαδικασία και κατά συνέ-
πεια είναι πιθανό να τύχει ή έχει ήδη τύχει κάλυψης από 
τα μέσα μαζικής ενημέρωσης (π.χ. εφημερίδες, ιστολογία 
(blogs), μέσα κοινωνικής δικτύωσης), (ii) οι κανονιστικές 
υποχρεώσεις δεν τηρήθηκαν ή ενδέχεται να μην τηρη-
θούν, (iii) οι κυρώσεις παραβιάστηκαν ή ενδέχεται να 
παραβιαστούν ή (iv) έχει προκύψει και στο παρελθόν 
συμβάν ίδιου τύπου.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18734 Τεύχος B’ 1597/10.05.2019
1.4. Οι πάροχοι υπηρεσιών πληρωμών αξιολογούν ένα συμβάν προσδιορίζοντας, για κάθε μεμονωμένο κριτήριο, 
εάν τα σχετικά κατώτατα όρια του Πίνακα 1 πληρούνται ή πρόκειται να πληρωθούν προτού επιλυθεί το συμβάν.
Πίνακας 1: Όρια
Πίνακας 1: Όρια
Κριτήρια Χαμηλότερο επίπεδο επιπτώσεων Υψηλότερο επίπεδο επιπτώσεων
Επηρεαζόμενες συναλλαγές> 10% του κανονικού
επιπέδου συναλλαγών του παρό-χου υπηρεσιών πληρωμών (όσον αφορά τον αριθμό συναλλαγών) και> 100.000 EUR> 25% του κανονικού επιπέδου συ-
ναλλαγών του παρόχου υπηρεσιών πληρωμών (όσον αφορά τον αριθμό συναλλαγών)ή> 5 εκατ. EUR
Επηρεαζόμενοι χρήστες 
υπηρεσιών πληρωμών> 5.000
και> 10% των χρηστών υπηρεσιών πληρωμών του παρόχου υπηρεσι-ών πληρωμών> 50.000
ή> 25% των χρηστών υπηρεσιών πληρωμών του παρόχου υπηρεσιών πληρωμών
Διακοπή της λειτουργίας των 
υπηρεσιών> 2 ώρες -
Οικονομικός αντίκτυπος Δεν ισχύει> Max (0,1% του κεφαλαίου της κατη-
γορίας 1 (Tier 1)
(1),200.000 EUR)
ή> 5 εκατ. EUR
Υψηλό επίπεδο
εσωτερικής κλιμάκωσηςΝαιΝαι, και είναι πιθανό να ζητηθεί η 
ενεργοποίηση καθεστώτος αντιμετώ-πισης κρίσης (ή κάτι αντίστοιχο)
Άλλοι πάροχοι υπηρεσιών 
πληρωμών ή σχετικές υπο-δομές που ενδεχομένως επηρεάζονταιΝαι -
Επιπτώσεις ως προς τη φήμη Ναι -
(1) όπως ορίζεται στο άρθρο 25 του Κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης 
Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποπο ί-
ηση του κανονισμού (ΕΕ) αριθ. 648/2012 (ΕΕ L 176/1, 27.6.2013).
1.5. Οι πάροχοι υπηρεσιών πληρωμών καταφεύγουν 
σε εκτιμήσεις εάν δεν διαθέτουν πραγματικά στοιχεία 
για να υποστηρίξουν τις αποφάσεις τους σχετικά με το 
εάν ένα συγκεκριμένο όριο έχει πληρωθεί ή πιθανώς να 
πληρωθεί πριν από την επίλυση του συμβάντος, όπως 
για παράδειγμα θα μπορούσε να συμβεί κατά την αρχική 
φάση της έρευνας.
1.6. Οι πάροχοι υπηρεσιών πληρωμών διενεργούν 
αυτή την αξιολόγηση σε συνεχή βάση κατά τη διάρκεια 
του συμβάντος, προκειμένου να προσδιορίζουν τυχόν 
αλλαγή της κατάστασης, είτε κλιμάκωσης του συμβάντος 
(από μη μεγάλης σημασίας σε μεγάλης σημασίας) είτε 
αποκλιμάκωσης (από μεγάλης σημασίας σε μη μεγάλης σημασίας).2. Διαδικασία γνωστοποίησης
2.1. Οι πάροχοι υπηρεσιών πληρωμών συλλέγουν όλες 
τις πληροφορίες αναφορικά με κάθε μεγάλης σημασίας 
συμβάν, καταρτίζουν τις σχετικές εκθέσεις χρησιμοποι-
ώντας το υπόδειγμα του Παραρτήματος Ι και τις υποβάλ-
λουν στην Τράπεζα της Ελλάδος.
2.2. Οι πάροχοι υπηρεσιών πληρωμών χρησιμοποιούν 
το υπόδειγμα του Παραρτήματος Ι για να ενημερώνουν 
την Τράπεζα της Ελλάδος καθ' όλη τη διάρκεια του συμ-βάντος, σύμφωνα με τις παραγράφους 2.7 έως 2.21. Οι πάροχοι υπηρεσιών πληρωμών συμπληρώνουν το υπό-δειγμα προοδευτικά, με τη μέγιστη επιμέλεια, καθ' όλη 
τη διάρκεια που καθίσταντ αι διαθέσιμες περισσότερες 
πληροφορίες από τη διεξαγωγή των εσωτερικών ερευ-
νών τους.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18735 Τεύχος B’ 1597/10.05.2019
2.3. Οι πάροχοι υπηρεσιών πληρωμών υποβάλλουν 
επίσης στην Τράπεζα της Ελλάδος αντίγραφο των πα-
ρεχόμενων πληροφοριών ή των πληροφοριών που πρό-
κειται να παρασχεθούν στους χρήστες τους, όπως προ-
βλέπεται στην παρ. 1 του άρθρου 95 του ν. 4537/2018, μόλις καταστεί διαθέσιμο.
2.4. Οι πάροχοι υπηρεσιών πληρωμών παρέχουν στην 
Τράπεζα της Ελλάδος, πρόσθετες πληροφορίες, εφό-
σον είναι διαθέσιμες και εφόσον η παροχή τους κρίνεται 
σκόπιμη από την Τράπεζα της Ελλάδος, επισυνάπτοντας 
συμπληρωματικά στοιχεία στο ανωτέρω τυποποιημένο 
υπόδειγμα με τη μορφή ενός ή περισσότερων παραρ-
τημάτων.
2.5. Οι πάροχοι υπηρεσιών πληρωμών ανταποκρίνο-
νται σε τυχόν αιτήματα από την Τράπεζα της Ελλάδος για 
την παροχή πρόσθετων πληροφοριών ή διευκρινίσεων σχετικά με τα ήδη υποβληθέντα στοιχεία.
2.6. Οι πάροχοι υπηρεσιών πληρωμών τηρούν ανά 
πάσα στιγμή την εμπιστευτικότητα και την ακεραιότητα 
των πληροφοριών που ανταλλάσσονται με την Τράπεζα 
της Ελλάδος και επαληθεύουν την ταυτότητά τους στην Τράπεζα της Ελλάδος.
Αρχική έκθεση - Τμήμα Α του υποδείγματος του Πα-
ραρτήματος Ι
2.7. Οι πάροχοι υπηρεσιών πληρωμών υποβάλλουν 
μια αρχική έκθεση στην Τράπεζα της Ελλάδος μόλις δι-απιστωθεί για πρώτη φορά μεγάλης σημασίας συμβάν.
2.8. Οι πάροχοι υπηρεσιών πληρωμών αποστέλλουν 
την αρχική έκθεση στην Τράπεζα της Ελλάδος εντός 
τεσσάρων (4) ωρών από τη στιγμή που διαπιστώθηκε 
για πρώτη φορά το μεγάλης σημασίας λειτουργικό συμ-
βάν ή το συμβάν που αφορά την ασφάλεια, ή, εάν είναι 
γνωστό ότι οι δίαυλοι υποβολής εκθέσεων της Τράπεζας 
της Ελλάδος δεν είναι διαθέσιμοι ή δεν λειτουργούν τη δεδομένη χρονική στιγμή, αμέσως μόλις καταστούν δι-αθέσιμοι ή λειτουργήσουν και πάλι.
2.9. Οι πάροχοι υπηρεσιών πληρωμών υποβάλλουν 
μια αρχική έκθεση στην Τράπεζα της Ελλάδος όταν ένα 
συμβάν μη μεγάλης σημασίας καθίσταται μεγάλης σημα-
σίας. Σε αυτήν τη συγκεκριμένη περίπτωση, οι πάροχοι 
υπηρεσιών πληρωμών αποστέλλουν την αρχική έκθεση 
στην Τράπεζα της Ελλάδος αμέσως μόλις διαπιστωθεί 
αλλαγή της κατάστασης, ή, εάν είναι γνωστό ότι οι δί-
αυλοι υποβολής εκθέσεων της Τράπεζας της Ελλάδος 
δεν είναι διαθέσιμοι ή δεν λειτουργούν τη δεδομένη 
χρονική στιγμή, αμέσως μόλις καταστούν διαθέσιμοι ή λειτουργήσουν και πάλι.
2.10. Οι πάροχοι υπηρεσιών πληρωμών περιλαμβά-
νουν συνοπτικές πληροφορίες στην αρχική έκθεσή τους, 
περιγράφοντας ορισμένα βασικά χαρακτηριστικά του 
συμβάντος και τις αναμενόμενες επιπτώσεις του βάσει των πληροφοριών που καθίστανται διαθέσιμες αμέσως 
μετά τη διαπίστωση του συμβάντος ή την αναταξινόμη-
σή του. Οι πάροχοι υπηρεσιών πληρωμών καταφεύγουν 
σε εκτιμήσεις όταν δεν είναι διαθέσιμα πραγματικά στοι-
χεία. Οι πάροχοι υπηρεσιών πληρωμών περιλαμβάνουν 
επίσης στην αρχική τους έκθεση την ημερομηνία της 
επόμενης επικαιροποίησης, η οποία πραγματοποιείται 
το συντομότερο δυνατό και σε καμία περίπτωση μετά 
από τρεις (3) εργάσιμες ημέρες.Ενδιάμεση έκθεση - Τμήμα Β του υποδείγματος του 
Παραρτήματος Ι
2.11. Οι πάροχοι υπηρεσιών πληρωμών υποβάλλουν 
ενδιάμεση έκθεση κάθε φορά που θεωρούν ότι υπάρχει 
σχετική επικαιροποίηση της κατάστασης και, τουλάχι-
στον, την ημερομηνία της επόμενης επικαιροποίησης 
που αναφέρεται στην προηγούμενη έκθεση (είτε στην 
αρχική έκθεση είτε στην προηγούμενη ενδιάμεση έκ-
θεση).
2.12. Οι πάροχοι υπηρεσιών πληρωμών υποβάλλουν 
στην Τράπεζα της Ελλάδος την πρώτη ενδιάμεση έκ-
θεση με λεπτομερή περιγραφή του συμβάντος και των 
συνεπειών του. Επιπλέον, καταρτίζουν συμπληρωματικές 
ενδιάμεσες εκθέσεις, επικαιροποιώντας τουλάχιστον τις 
πληροφορίες που περιλαμβάνονται ήδη στα τμήματα Α 
και Β του υποδείγματος, όταν λάβουν γνώση νέων σχε-
τικών πληροφοριών ή σημαντικών αλλαγών μετά από 
την προηγούμενη γνωστοποίηση (π.χ. εάν το συμβάν 
κλιμακώθηκε ή αποκλιμακώθηκε, εάν εντοπίστηκαν 
νέες αιτίες ή λήφθηκαν μέτρα για την αντιμετώπιση του 
προβλήματος). Σε κάθε περίπτωση, οι πάροχοι υπηρεσι-
ών πληρωμών υποβάλλουν ενδιάμεση έκθεση κατόπιν αιτήματος της Τράπεζας της Ελλάδος.
2.13. Όπως και στην περίπτωση της αρχικής έκθεσης, 
όταν δεν υπάρχουν διαθέσιμα πραγματικά στοιχεία, οι 
πάροχοι υπηρεσιών πληρωμών κάνουν χρήση εκτιμή-
σεων.
2.14. Επιπλέον, οι πάροχοι υπηρεσιών πληρωμών 
αναφέρουν σε κάθε έκθεση την ημερομηνία της επό-
μενης επικαιροποίησης, η οποία πραγματοποιείται το 
συντομότερο δυνατό και σε καμία περίπτωση μετά από 
τρεις (3) εργάσιμες ημέρες. Σε περίπτωση που ο πάροχος 
υπηρεσιών πληρωμών δεν είναι σε θέση να συμμορφω-
θεί με την εκτιμώμενη ημερομηνία για την επόμενη επι-καιροποίηση, ενημερώνει γραπτώς με την Τράπεζα της 
Ελλάδος προκειμένου να εξηγήσει τους λόγους της καθυ-
στέρησης, να προτείνει νέα εύλογη προθεσμία υποβολής 
το αργότερο εντός τριών (3) εργάσιμων ημερών και να 
αποστείλει νέα ενδιάμεση έκθεση, επικαιροποιώντας 
αποκλειστικά τα στοιχεία που αφορούν την εκτιμώμενη 
ημερομηνία της επόμενης επικαιροποίησης.
2.15. Οι πάροχοι υπηρεσιών πληρωμών αποστέλλουν 
την τελευταία ενδιάμεση έκθεση όταν οι συνήθεις δρα-
στηριότητες έχουν αποκατασταθεί και οι επιχειρηματικές 
δραστηριότητες έχουν επανέλθει σε κανονικούς ρυθ-
μούς, ενημερώνοντας γραπτώς σχετικά την Τράπεζα της 
Ελλάδος. Οι πάροχοι υπηρεσιών πληρωμών θεωρούν ότι 
οι επιχειρηματικές δραστηριότητες έχουν επανέλθει σε κανονικούς ρυθμούς όταν οι δραστηριότητες/λειτουρ-
γίες έχουν αποκατασταθεί στο επίπεδο υπηρεσιών/συν-
θηκών που καθορίζεται από τον πάροχο υπηρεσιών πλη-
ρωμών ή εξωτερικά από συμφωνία του προσφερόμενου 
επιπέδου υπηρεσιών (Service Level Agreement - SLA), 
όσον αφορά τους χρόνους επεξεργασίας, τη δυναμικό-
τητα των συστημάτων, τις απαιτήσεις ασφάλειας κ.λπ., 
και όταν έχουν πλέον αρθεί τα μέτρα έκτακτης ανάγκης.
2.16. Εάν οι επιχειρηματικές δραστηριότητες επα-
νέλθουν σε κανονικούς ρυθμούς προτού παρέλθουν 
τέσσερις (4) ώρες από τη στιγμή που εντοπίστηκε το 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18736 Τεύχος B’ 1597/10.05.2019
συμβάν, οι πάροχοι υπηρεσιών πληρωμών υποβάλλουν 
ταυτόχρονα τόσο την αρχική όσο και την τελευταία ενδι-
άμεση έκθεση, ήτοι συμπληρώνοντας τα τμήματα Α και 
Β του υποδείγματος, εντός της τετράωρης προθεσμίας.
Τελική έκθεση - Τμήμα Γ του υποδείγματος του Πα-
ραρτήματος Ι
2.17. Οι πάροχοι υπηρεσιών πληρωμών αποστέλλουν 
την τελική έκθεση όταν έχει πραγματοποιηθεί η ανάλυση 
των πρωταρχικών αιτιών ανεξάρτητα από το εάν έχουν 
ήδη εφαρμοστεί μέτρα μείωσης ή έχει εντοπιστεί η τελι-
κή πρωταρχική αιτία, και υπάρχουν διαθέσιμα πραγματι-
κά στοιχεία που θα αντικαταστήσουν τυχόν εκτιμήσεις.
2.18. Οι πάροχοι υπηρεσιών πληρωμών παραδίδουν 
την τελική έκθεση στην Τράπεζα της Ελλάδος το αρ-
γότερο εντός δύο (2) εβδομάδων από τη στιγμή που 
θεωρούν ότι οι επιχειρηματικές δραστηριότητες έχουν 
επανέλθει σε κανονικούς ρυθμούς. Οι πάροχοι υπηρεσι-
ών πληρωμών που χρειάζονται παράταση της εν λόγω προθεσμίας (π.χ. εάν δεν υπάρχουν ακόμη πραγματικά 
στοιχεία σχετικά με τις επιπτώσεις) ενημερώνουν γρα-
πτώς την Τράπεζα της Ελλάδος πριν από την εκπνοή της 
προθεσμίας, αιτιολογώντας επαρκώς την καθυστέρηση 
και αναφέροντας νέα εκτιμώμενη ημερομηνία υποβολής 
της τελικής έκθεσης.
2.19. Εάν οι πάροχοι υπηρεσιών πληρωμών είναι σε 
θέση να παράσχουν όλες τις πληροφορίες που απαιτού-
νται στην τελική έκθεση εντός της τετράωρης προθε-
σμίας από τη στιγμή που εντοπίζεται το συμβάν, υπο-
βάλλουν στην αρχική τους έκθεση τις πληροφορίες που 
αφορούν την αρχική, την τελευταία ενδιάμεση και την 
τελική έκθεση.
2.20. Οι πάροχοι υπηρεσιών πληρωμών συμπεριλαμ-
βάνουν στην τελική τους έκθεση πλήρεις πληροφορίες, 
ήτοι: (i) πραγματικά στοιχεία σχετικά με τις επιπτώσεις 
και όχι εκτιμήσεις, καθώς και κάθε άλλη απαιτούμενη 
επικαιροποίηση στα τμήματα Α και Β του υποδείγματος, 
και (ii) το τμήμα Γ του υποδείγματος, το οποίο περιλαμ-βάνει την πρωταρχική αιτία, εάν είναι ήδη γνωστή, και 
μια περίληψη των μέτρων που εφαρμόζονται ή πρόκειται 
να εφαρμοστούν για την εξάλειψη του προβλήματος και 
την αποφυγή της επανεμφάνισης του στο μέλλον.
2.21. Οι πάροχοι υπηρεσιών πληρωμών αποστέλλουν 
επίσης τελική έκθεση όταν, μετά από συνεχή αξιολόγηση 
του συμβάντος, διαπιστώνουν ότι ένα ήδη αναφερόμενο 
συμβάν δεν πληροί πλέον τα κριτήρια για να θεωρείται 
μεγάλης σημασίας ούτε και αναμένεται να τα πληροί 
πριν από την επίλυση του συμβάντος. Σε αυτήν την περί-
πτωση, οι πάροχοι υπηρεσιών πληρωμών αποστέλλουν 
την τελική έκθεση μόλις διαπιστωθεί αυτή η κατάσταση 
και, σε κάθε περίπτωση, έως την εκτιμώμενη ημερομη-νία για την επόμενη αναφορά. Σε αυτήν την περίπτωση, 
αντί να συμπληρώσουν το τμήμα Γ του υποδείγματος, οι 
πάροχοι υπηρεσιών πληρωμών επιλέγουν το τετραγωνί-
διο «το συμβάν χαρακτηρίζεται εκ νέου ως μη μεγάλης σημασίας» και εξηγούν τους λόγους που δικαιολογούν αυτήν την αποκλιμάκωση.
3. Εξωτερική ανάθεση αναφοράς μεγάλης σημασίας 
συμβάντων και αναφορά σε ενοποιημένη βάση3.1. Στις περιπτώσεις που το επιτρέπει η Τράπεζα της 
Ελλάδος, οι πάροχοι υπηρεσιών πληρωμών που προτίθε-
νται να αναθέσουν εξωτερικά σε τρίτους την υποχρέωση 
αναφοράς μεγάλης σημασίας συμβάντων, ενημερώνουν 
γραπτώς την Τράπεζα της Ελλάδος και διασφαλίζουν ότι 
πληρούνται οι ακόλουθες προϋποθέσεις:
α) Η σύμβαση ή, εφόσον υφίστανται, οι εκάστοτε ισχύ-
ουσες εσωτερικές ρυθμίσεις εντός του ομίλου στις οποί-
ες στηρίζεται η εξωτερική ανάθεση αναφοράς μεγάλης 
σημασίας συμβάντων μεταξύ του παρόχου υπηρεσιών 
πληρωμών και των τρίτων, ορίζουν με αδιαμφισβήτη-
το τρόπο την κατανομή των αρμοδιοτήτων όλων των 
μερών. Ειδικότερα, αναφέρεται σαφώς ότι, παρά την 
εξωτερική ανάθεση, ο επηρεαζόμενος πάροχος υπηρε-σιών πληρωμών εξακολουθεί να είναι πλήρως υπεύθυ-νος και υπόλογος για την εκπλήρωση των απαιτήσεων που ορίζονται στο άρθρο 95 του ν. 4537/2018 και για το 
περιεχόμενο των πληροφοριών που παρέχονται στην 
Τράπεζα της Ελλάδος.
β) Η εξωτερική ανάθεση της υποχρέωσης συνάδει με 
τις απαιτήσεις για την εξωτερική ανάθεση σημαντικών/
ουσιωδών λειτουργικών δραστηριοτήτων, όπως ορίζεται:
i. στις παρ. 1 έως 5 του άρθρου 20 του ν. 4537/2018, 
όσον αφορά τα ιδρύματα πληρωμών και τα ιδρύματα 
ηλεκτρονικού χρήματος. Οι πληροφορίες υποβάλλονται 
στην Τράπεζα της Ελλάδος εκ των προτέρων και, σε κάθε 
περίπτωση, τουλάχιστον τριάντα (30) εργάσιμες ημέρες 
πριν από τη σκοπούμενη ανάθεση, παρέχοντας ταυτο-
χρόνως όλα τα απαραίτητα στοιχεία για την αξιολόγηση 
της νομιμότητας της ανάθεσης.
ii. στο Παράρτημα 1 της ΠΔ/ΤΕ 2577/9.3.2006, όσον 
αφορά τα πιστωτικά ιδρύματα.
γ) Η εμπιστευτικότητα των ευαίσθητων δεδομένων και 
η ποιότητα, η συνέπεια, η ακ εραιότητα και η αξιοπιστία 
των πληροφοριών που παρέχονται στην Τράπεζα της 
Ελλάδος διασφαλίζεται δεόντως.
3.2. Οι πάροχοι υπηρεσιών πληρωμών που επιθυ-
μούν να αναθέσουν σε τρίτο την εκπλήρωση των υπο-
χρεώσεων αναφοράς μεγάλης σημασίας συμβάντων 
σε ενοποιημένη βάση (δηλαδή παρουσιάζοντας μία 
ενιαία έκθεση που αναφέρεται σε πολλούς παρόχους 
υπηρεσιών πληρωμών που έχουν επηρεαστεί από το 
ίδιο μεγάλης σημασίας λειτουργικό συμβάν ή συμβάν 
που αφορά την ασφάλεια) ενημερώνουν γραπτώς την 
Τράπεζα της Ελλάδος, περιλαμβάνοντας τα στοιχεία επι-
κοινωνίας που απαιτούνται στο πεδίο «Επηρεαζόμενοι πάροχοι υπηρεσιών πληρωμών» του υποδείγματος του 
Παραρτήματος Ι, και διασφαλίζουν ότι πληρούνται οι 
ακόλουθες προϋποθέσεις:
3.2.1. η παρούσα διάταξη συμπεριλαμβάνεται στη 
σύμβαση για την εξωτερική ανάθεση της αναφοράς 
μεγάλης σημασίας συμβάντων σε τρίτους,
3.2.2. η αναφορά σε ενοποιημένη βάση εξαρτάται από 
το εάν το συμβάν προκαλείται λόγω διακοπής των υπη-ρεσιών που παρέχονται από τρίτους,
3.2.3. η αναφορά σε ενοποιημένη βάση περιορίζεται 
στους παρόχους υπηρεσιών πληρωμών που είναι εγκα-τεστημένοι στην Ελλάδα,
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18737 Τεύχος B’ 1597/10.05.2019
3.2.4. διασφαλίζεται ότι ο τρίτος αξιολογεί τη σοβα-
ρότητα του συμβάντος για κάθε επηρεαζόμενο πάροχο 
υπηρεσιών πληρωμών και περιλαμβάνει στην αναφορά 
σε ενοποιημένη βάση μόνον τους παρόχους υπηρεσι-
ών πληρωμών για τους οποίους το συμβάν ταξινομείται 
ως μεγάλης σημασίας. Επιπλέον, διασφαλίζεται ότι, σε 
περίπτωση αμφιβολίας, ένας πάροχος υπηρεσιών πλη-
ρωμών περιλαμβάνεται στην εν λόγω αναφορά μόνον 
εφόσον δεν υπάρχουν στοιχεία που να υποδηλώνουν 
το αντίθετο,
3.2.5. όταν υπάρχουν πεδία στο υπόδειγμα του Παραρ-
τήματος Ι όπου δεν είναι δυνατή μια κοινή απάντηση (π.χ. 
τμήματα Β 2, Β 4 ή Γ 3), ο τρίτος είτε: (i) τα συμπληρώνει 
χωριστά για κάθε επηρεαζόμενο πάροχο υπηρεσιών 
πληρωμών, διευκρινίζοντας περαιτέρω την ταυτότητα 
του κάθε παρόχου υπηρεσιών πληρωμών με τον οποίο 
σχετίζονται οι πληροφορίες, είτε (ii) χρησιμοποιεί εύρος 
τιμών, στα πεδία όπου παρέχεται αυτή η επιλογή, ανα-
παριστώντας τις χαμηλότερες και τις υψηλότερες τιμές 
όπως παρατηρήθηκαν ή εκτιμήθηκαν για τους διάφο-
ρους παρόχους υπηρεσιών πληρωμών,
3.2.6. οι πάροχοι υπηρεσιών πληρωμών διασφαλίζουν 
ότι ο τρίτος τους ενημερώνει ανά πάσα στιγμή για όλες 
τις πληροφορίες σχετικά με το συμβάν και για το σύνολο 
της επικοινωνίας που τυχόν έχει ο τρίτος με την Τράπεζα 
της Ελλάδος, καθώς και για το περιεχόμενο τους, αλλά 
μόνο στο μέτρο που αυτό δεν παραβιάζει την εμπιστευ-
τικότητα των πληροφοριών που αφορούν άλλους παρό-
χους υπηρεσιών πληρωμών.
3.3. Οι πάροχοι υπηρεσιών πληρωμών δεν προβαίνουν 
σε εξωτερική ανάθεση της υποχρέωσης τους για αναφο-
ρά μεγάλης σημασίας συμβάντων προτού ενημερώσουν 
την Τράπεζα της Ελλάδος ή αν έχουν ενημερωθεί ότι η σύμβαση εξωτερικής ανάθεσης δεν πληροί τις προϋπο-θέσεις που αναφέρονται στην περ. β) της παρ. 3.1.3.4. Οι πάροχοι υπηρεσιών πληρωμών που επιθυμούν 
να τερματίσουν την εξωτερική ανάθεση αναφοράς με-
γάλης σημασίας συμβάντων, ενημερώνουν εκ των προ-
τέρων γραπτώς σχετικά την Τράπεζα της Ελλάδος. Οι 
πάροχοι υπηρεσιών πληρωμών ενημερώνουν επίσης 
γραπτώς την Τράπεζα της Ελλάδος για τυχόν σημαντικές 
εξελίξεις που επηρεάζουν τον τρίτο που έχουν ορίσει και 
την ικανότητα του να εκπληρώνει τις υποχρεώσεις του 
σχετικά με την αναφορά μεγάλης σημασίας συμβάντων.
3.5. Οι πάροχοι υπηρεσιών πληρωμών εκπληρώνουν 
οι ίδιοι ουσιωδώς τις υποχ ρεώσεις αναφοράς μεγάλης 
σημασίας συμβάντων στις περιπτώσεις που έχει μεν συ-
ναφθεί σύμβαση εξωτερικής ανάθεσης αναφοράς με-
γάλης σημασίας συμβάντων αλλά ο τρίτος παραλείπει 
να ενημερώνει σχετικά την Τράπεζα της Ελλάδος σύμ-
φωνα με το άρθρο 95 του ν. 4537/2018 και την παρού-
σα Πράξη. Επιπλέον, οι πάροχοι υπηρεσιών πληρωμών 
διασφαλίζουν ότι δεν υποβάλλεται έκθεση για το ίδιο 
μεγάλης σημασίας συμβάν δύο (2) φορές, ήτοι μία φορά 
εκ μέρους του ίδιου του παρόχου υπηρεσιών πληρωμών 
και μια επιπλέον φορά από τον τρίτο.
4. Πολιτική λειτουργίας και ασφάλειας4.1. Οι πάροχοι υπηρεσιών πληρωμών διασφαλίζουν 
ότι η πολιτική τους για τη γενική λειτουργία και την 
ασφάλεια καθορίζει σαφώς όλες τις αρμοδιότητες για 
την αναφορά μεγάλης σημασίας συμβάντων στο πλαίσιο 
του ν. 4537/2018, καθώς και τις διαδικασίες που εφαρ-μόζονται για την εκπλήρωση των απαιτήσεων που ορί-ζονται στην παρούσα Πράξη.
III. Τελικές διατάξεις
1. Εξουσιοδοτείται η Διεύθυνση Επιθεώρησης Επο-
πτευόμενων Εταιρειών της Τράπεζας της Ελλάδος να 
παρέχει οδηγίες και διευκρινίσεις για την εφαρμογή της 
παρούσας.
2. Το Παράρτημα Ι αποτελεί αναπόσπαστο μέρος της 
παρούσας.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18738 Τεύχος B’ 1597/10.05.2019ƴƧƵƧƵƷƬưƧ  ƭ - ƸƴƳƩƪƭīưƧ  ƧƱƧĭƳƵƧƶ  ưƪīƧƯƬƶ  ƶƬưƧƶƭƧƶ  ƶƸưƨƧƱƷƻƱ
 
 

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18739 Τεύχος B’ 1597/10.05.2019
Ȣ ȠȥȮȠȦȠȭȮȤȥȢ  ȠȫȤȮȬȪȫȢ                                 
 
 
 

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18740 Τεύχος B’ 1597/10.05.2019Ȣ ȠȥȮȠȦȠȭȮȤȥȢ  ȠȫȤȮȬȪȫȢ                                 
 
 
 

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18741 Τεύχος B’ 1597/10.05.2019
Ȣ ȠȥȮȠȦȠȭȮȤȥȢ  ȠȫȤȮȬȪȫȢ                                 
18 
11181888181818
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18742 Τεύχος B’ 1597/10.05.2019Ȣ ȠȥȮȠȦȠȭȮȤȥȢ  ȠȫȤȮȬȪȫȢ                                 
 
 

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18743 Τεύχος B’ 1597/10.05.2019  
Ȣ ȠȥȮȠȦȠȭȮȤȥȢ  ȠȫȤȮȬȪȫȢ                                 
 
įǀ įǀ ǀ

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18744 Τεύχος B’ 1597/10.05.2019
Η απόφαση αυτή να δημοσιευθεί στην Εφημερίδα της Κυβερνήσεως και να αναρτηθεί στον ιστότοπο της Τρά-
πεζας της Ελλάδος.
  Ο Διοικητής
ΙΩΑΝΝΗΣ ΣΤΟΥΡΝΑΡΑΣ   

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 18746 Τεύχος B’ 1597/10.05.2019
*02015971005190016*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία  
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ:  webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπη ρεσία υπαγόμενη στο Υπουργείο Διοικητι-
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα  (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
r Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
r Πληροφορίες, σχετικά με την αποστολή/κατ άθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα π ου πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,  
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,